হু হু করে বাড়ছে তাপমাত্রা, বৃষ্টি কবে হবে? দেখুন আপডেট

কলকাতা: বৈশাখী তীব্র গরমে রীতিমতো হাঁফফাঁস করছেন বঙ্গবাসী। মাঝে দু’একটা দিন বৃষ্টি হলেও আপাতত বৃষ্টির ছিটেফোঁটাও নেই। একদিকে তীব্র গরমে পুড়ছে বাংলা (Weather Update), সঙ্গে আর্দ্রতাজনিত অস্বস্তি। হাওয়া অফিস আগামী কয়েকদিন দক্ষিণবঙ্গের তীব্র তাপপ্রবাহের (Heat Wave) সতর্কতা জারি করেছে। উত্তরে বৃষ্টি হলেও কলকাতা-সহ দক্ষিণের জেলাগুলিতে বৃষ্টির সম্ভাবনা আপাতত কম।

আলিপুর আবহাওয়ার দফতর ২৩-২৬ এপ্রিল পর্যন্ত তাপপ্রবাহের সতর্কতা জারি করেছে। কলকাতা সহ দক্ষিণবঙ্গের বিভিন্ন জেলাতে তাপপ্রবাহ চলবে। পশ্চিমের জেলা অর্থাৎ পশ্চিম বর্ধমান, বাঁকুড়া, পুরুলিয়া, ঝাড়গ্রাম ও পশ্চিম মেদিনীপুরে তাপপ্রবাহ চলবে। এই সব জেলার বাসিন্দাদের সতর্ক করা হয়েছে। প্রয়োজন ছাড়া রোদে বাইরে বের হতে নিষেধাজ্ঞা জারি করা হয়েছে। আগামী কয়েকদিন দক্ষিণবঙ্গে তাপমাত্রা ৩ থেকে ৫ ডিগ্রি পর্যন্ত বাড়তে পারে। উত্তরবঙ্গের জেলাগুলিতে ৩ থেকে ৫ ডিগ্রি বাড়বে পারদ। শনিবার পর্যন্ত দক্ষিণবঙ্গের অস্বস্তিকর আবহাওয়া থাকবে। রবিবার থেকে দু’একটা জায়গায় বিক্ষিপ্ত বৃষ্টির সম্ভাবনা রয়েছে।

আরও পড়ুন: চমকে দেওয়ার মতো ভামিনীর ট্রেলার, দেখুন ভিডিও

বাতাসের আর্দ্রতা বেশি থাকার জন্যই দিনে দিনে গরম বাড়ছে দক্ষিণবঙ্গে। ঝাড়খণ্ডের দিক থেকে গরম হাওয়া পশ্চিমের জেলাগুলিতে ঢুকছে। এর জেরেও তাপমাত্রা ক্রমশ বাড়ছে বলে জানিয়েছে আবহাওয়া দফতর। আলিপুর আবহাওয়া দফতর জানিয়েছে, শনিবার পর্যন্ত বাড়বে তাপমাত্রা। কলকাতাতেও গরম ও অস্বস্তিকর আবহাওয়া। বৃহস্পতি ও শুক্রবার তাপপ্রবাহ চলবে পশ্চিম বর্ধমান, বীরভূম ও বাঁকুড়ায়। এই তিন জেলায় জারি হয়েছে লাল সতর্কতা। পাশাপাশি, তাপপ্রবাহের পরিস্থিতি থাকবে পুরুলিয়া, ঝাড়গ্রাম, মুর্শিদাবাদ এবং পশ্চিম মেদিনীপুরেও। শনিবারও পশ্চিম বর্ধমান, বীরভূম, পুরুলিয়া, ঝাড়গ্রাম, বাঁকুড়া, পশ্চিম মেদিনীপুর এবং মুর্শিদাবাদে তাপপ্রবাহের সতর্কতা জারি হয়েছে। বুধবার ঝাড়গ্রাম, পুরুলিয়া, বাঁকুড়া, পশ্চিম বর্ধমান, পশ্চিম মেদিনীপুর এবং বীরভূমে তাপপ্রবাহের সতর্কতা জারি করেছে হাওয়া অফিস। আগামী ২৬ তারিখের আগে আবহাওয়ার বিশেষ পরিবর্তন হওয়ার কোনও সম্ভাবনা নেই। শনিবার থেকে আবহাওয়ার পরিবর্তন হতে পারে। শনিবার পশ্চিমের কয়েকটি জেলাতে বজ্রবিদ্যুৎ-সহ ঝড় বৃষ্টির সম্ভাবনা। রবি ও সোমবার বজ্রবিদ্যুৎ সহ ঝড়-বৃষ্টি রাজ্য জুড়ে।

দেখুন ভিডিও